Nord-saharaj stepo kaj duonarbaroj

La nord-saharaj stepo kaj duonarbaroj estas tersupraĵa ekoregiono el la dezertega ekoprovinco de la palearktisa ekozono laŭ la tipologio de la Monda Natur-Fonduso (WWF). Biome ĝi apartenas al la dezertoj kaj kserofitaroj de norda Afriko. Ĝi konstituas la nordan randon de Saharo kaj najbaras la ekoregionojn de la mediteraneaj arbaroj, duonarbaroj kaj arbustaroj kiuj troviĝas en Magrebo kaj Cyrenaica. Vintraj pluvoj subtenas arbustarojn kaj sekajn duonarbarojn kiuj konstituas transiron inter la regionoj kun mediteranea klimato norden, kaj la plenarida sahar-dezerta ekoregiono suden. Ĝi kovras 1 675 300 kvadratajn kilometrojn en Alĝerio, Egiptujo, Libio, Maŭritanio, Maroko, Tunizio, kaj Okcidenta Saharo.

 Flaŭro 
eta|220px|maldekstra|Dezerto en Regiono Adrar.
En la interdunaj depresioj vegetas arbustoj de Retama raetam, lotusozizifo, Genista saharae, Calligonum comosum kaj kelkaj arbospecioj (Acacia raddiana, Acacia seyal, Pistacia atlantica, Tamarix aphylla, Calligonum azel, Calligonum arich). En la depresioj de la uedoj ekzistas endemiismojn kiel Panicum turgidum, Pithuranthos sp., Neurada procumbens, Anastatica hyrochuntina, aŭ Astragalus gombo.
La hamadoj ankaŭ havas siajn endemiajn speciojn, kiel Pithuranthos chloranrhus, Helianthemum lippii, Gymnocarpos decander, Helianthemum kahirikum, Anabasis aretioides kaj Arthrophytum schmittianum.

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono
 Listo de ekoregionoj en Maroko

 Eksteraj ligiloj 
  Ekoregiono PA1321 : Nord-sahara stepo kaj duonarbaroj (WWF)
  Nord-sahara stepo kaj duonarbaroj (WWF-Wildworld)
  Nord-sahara stepo kaj duonarbaroj (Wildworld) - Nacia Geografia Societo
  Nord-sahara stepo kaj duonarbaroj (The Encyclopedia of Earth)
  Nord-sahara stepo kaj duonarbaroj (Globalspecies) 

Kategorio:Palearktisaj ekoregionoj
Kategorio:Saharo
Kategorio:Dezertaj ekoregionoj
Kategorio:Geografio de Alĝerio
Kategorio:Geografio de Egiptio
Kategorio:Geografio de Libio
Kategorio:Geografio de Maŭritanio
Kategorio:Geografio de Maroko
Kategorio:Geografio de Tunizio
Kategorio:Okcidenta Saharo